open-index/open-wikipedia-markdown huggingface dataset:
מוזיאון הטכנולוגיה הגרמני

**מוזיאון הטכנולוגיה הגרמני** (בגרמנית: **Deutsches Technikmuseum Berlin**) הוא מוזיאון מדע שהוקם בשנת 1982 וממוקם בברלין בירת גרמניה.

אוספי המוזיאון כוללים מוצגים רבים להמחשת ההיסטוריה של הטכנולוגיה במאה ה-20, בדגש על תחבורה ובייחוד על תחום הרכבות. המוזיאון מציג את התפתחות הטכנולוגיה התעשייתית וכן את התפתחות התעופה והטכנולוגיה הימית, וכן מרכז מדע שנקרא "ספקטרום".

המוזיאון שוכן ברובע קרויצברג של העיר ברלין, במבנה ששימש קודם לכן כמחסן סחורות של תחנת הרכבת אנהאלט. בראש המבנה מוצב מטוס סקייטריין C-47, הנראה למרחוק. בין מוצגי המוזיאון מטוס מסרשמיט מסוג Bf 110, יונקרס Ju 87 "שטוקה", וטיל V-1.
ממוזער|243x243 פיקסלים|מטוסים במוזיאון לטכנולוגיה בברלין
במוזיאון פועל פלנטריום.

## קישורים חיצוניים

* 

* ממוזער|242x242 פיקסלים|רקטות V במוזיאון לטכנולוגיה בברלין"ספקטרום" - מרכז המדע של המוזיאון

קטגוריה:ברלין: מוזיאונים

קטגוריה:מוזיאונים למדע
קטגוריה:מוזיאוני אוויר וחלל
קטגוריה:מוזיאונים ימיים
קטגוריה:קצרמר טכנולוגיה
מהו קודרו

**מהמד (מהו) קודרו** (בבוסנית: **Mehmed "Meho" Kodro**; נולד ב-12 בינואר 1967 במוסטאר) הוא כדורגלן עבר בוסני ששיחק בעמדת החלוץ, וכיום מאמן כדורגל. בנו קנאן קודרו גם הוא כדורגלן המשחק בנבחרת בוסניה והרצגובינה.

## קריירה ככדורגלן
קודרו ערך את הופעת בכורתו בליגת העל היוגוסלבית ב-1985, במדי קבוצת עירו המקומית, ולז' מוסטאר. הוא עזר לקבוצה להגיע פעמיים למקום השלישי בליגה ופעם למקום השני. עם פרוץ מלחמות יוגוסלביה היגר קודרו לספרד, שם שיחק במשך רוב שנותיו. תחילה שיחק בשורות ריאל סוסיאדד, בין 1991 ל-1995, וב-1992 ערך את שתי הופעותיו היחידות במדי נבחרת יוגוסלביה. בסוסיאדד זכה להצלחה ולהערכה רבה. בעונת 1993/1994 הבקיע 23 שערים, ובעונה הבאה היה אף סגן מלך השערים של הליגה, עם 25 שערים ב-35 משחקי ליגה.

מאמן ברצלונה יוהאן קרויף החתים את קודרו לפני עונת 1995/1996. עונתו הראשונה והיחידה במועדון הייתה לא מוצלחת. כמו כן, ב-1996 הוא השתתף בראשונה מתוך 13 הופעות במדי נבחרת בוסניה והרצגובינה. הוא נפצע מספר פעמים במשך העונה, הבקיע תשעה שערים בלבד ולא עזר לקבוצתו לזכות בתואר כלשהו. פיטוריו של קרויף, שתמך בקודרו, סימנו את סופו במועדון. קודרו הצטרף לטנריפה ושיחק שם במשך שלוש עונות.

ב-1999 הצטרף לדפורטיבו אלבס שאך עלתה ללה ליגה, ועזר לה לסיים במקום השישי ולהעפיל לגביע אופ"א. לאחר עונה בודדת בקבוצה, ב-2000, עבר למכבי תל אביב הישראלית. קודרו כבש שער אחד בתשעה משחקים, ולאחר שנפצע עזב את הקבוצה באוקטובר 2000 ופרש ממשחק פעיל/

## קריירה כמאמן
ב-2006 מונה קודרו להיות עוזרו של מאמן ריאל סוסיאדד חוזה מריה באקרו. בינואר 2008 החל לשמש מאמנה של נבחרת בוסניה והרצגובינה. הוא היה מאמנה במשך שני משחקי ידידות, אך כשסרב להשתתף במשחק ידידות מול נבחרת איראן במאי אותה שנה, פוטר מתפקידו.

בשנת 2008 מונה למאמן קבוצת הנוער של ריאל סוסיאדד, וכעבור שנתיים מונה למאמן קבוצת המילואים של המועדון מליגת המשנה בספרד, תפקיד אותו מילא עד שנת 2013.

במהלך עונת  אימן את סרייבו מארץ הולדתו. בדצמבר 2016 התמנה לתפקיד מאמן סרבט ז'נבה, תפקיד אותו מילא עד למרץ 2018.

## תארים ככדורגלן
;ולז' מוסטאר
* הגביע היוגוסלבי: 

;מכבי תל אביב
* גביע המדינה: 2000/2001

## קישורים חיצוניים

## הערות שוליים

קטגוריה:כדורגלנים יוגוסלבים
קטגוריה:חלוצי כדורגל יוגוסלבים
קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:מוסטאר: כדורגלנים
קטגוריה:כדורגלני ולז' מוסטאר
קטגוריה:כדורגלני ריאל סוסיאדד
קטגוריה:כדורגלני ברצלונה
קטגוריה:כדורגלני טנריפה
קטגוריה:כדורגלני דפורטיבו אלאבס
קטגוריה:כדורגלני מכבי תל אביב
קטגוריה:כדורגלנים זרים בישראל
קטגוריה:כדורגלני נבחרת יוגוסלביה
קטגוריה:כדורגלני נבחרת בוסניה והרצגובינה
קטגוריה:מאמני כדורגל בוסנים
קטגוריה:מאמני נבחרת בוסניה והרצגובינה בכדורגל
קטגוריה:מאמני סרבט ז'נבה
קטגוריה:ספורטאים בוסנים בספרד
קטגוריה:ספורטאים בוסנים בישראל
קטגוריה:יוגוסלבים שנולדו ב-1967
קטגוריה:בוסנים שנולדו ב-1967
ויליאם בארלו

**ויליאם בּארלוֹ** (באנגלית: **William Barlow**; 8 באוגוסט 1845 – 28 בפברואר 1934) גאולוג אנגלי חובב, שהתמחה בקריסטלוגרפיה.

## ביוגרפיה

בארלו נולד באיזלינגטון (Islington), שכונה ברובע איזלינגטון שבלונדון. אביו התעשר מעסקי קבלנות בניין וביצוע מדידות עבור ענף הבניין, ואפשר לוויליאם חינוך פרטי. לאחר שאביו מת ב-1875 ירשו ויליאם ואחיו את הונו, דבר שאפשר לו לעסוק בתחום שעניין אותו, קריסטלוגרפיה, מבלי שהצטרך לעבוד על מנת להתפרנס.

המאמר הראשון שלו "טבע סביר לסימטריה הפנימית של גבישים" ("Probable Nature of the Internal Symmetry of Crystals") התפרסם ב-1883 והתבסס על הידע שצבר על מבנה תרכובות פשוטות הבנויות משני אטומים הקרויות הלידים אלקליים (תרכובת של מתכת אלקלית והלוגן) כדוגמת NaCl וCsCl. ובו הגיע למסקנה כי יש חמישה סידורים אפשריים שהם הסימטריים ביותר: קובייתי ממורכז גוף, קובייתי פשוט, קובייתי ממורכז פאה, משושה ממורכז גוף ומשושה כפול. הפיזיקאי הגרמני לאונרד זונקה שעסק באותו תחום ביקר אותו, ובצדק, לגבי קבוצה אחרונה זו. במאמר זה זיהה בארלו את האפשרות שהמבנה הקובייתי ממורכז גוף והמבנה הקובייתי הפשוט מאפשרים אריזה של שני סוגי כדורים (המקבילים לאטומים השונים) ולכן מתאימים להיות המבנה של הלידים אלקליים, וב-1897 הציג תאוריה זו בפני החברה המלכותית של דבלין. ויליאם ג'קסון פופ (William Jackson Pope  1939-1870), ששיתף פעולה עם בארלו במחקר הקשרים הכימיים, הציע מבנה זה לויליאם לורנס בראג שאישר אותו ב-1913 בעזרת קריסטלוגרפיה באמצעות קרני רנטגן, המבנה הראשון שנבחן באמצעות טכנולוגיה זו.

ב-1867 העלה לאונרד זונקה את רעיון החבורות הסימטריות המרחביות, וב-1879 יצא לאור בלייפציג ספרו "Entwicklung der Theorie einer Kristallstruktur" (התפתחותה של תאוריית מבנה הגביש), ובו פירט את 65 החבורות הסימטריות המרחביות שגילה. מדענים שונים שקראו את ספרו, ובהם בארלו, הגיעו למסקנה כי הרשימה של זונקה היא חלקית משום שלא לקח בחשבון אלמנטים של סימטריה. בארלו בחן את הצורות של הגבישים השונים והגיע למסקנה שיש 230 צורות של סידורים סימטריים של הגביש (כלומר חבורות סימטריות מרחביות). לרוע מזלו התפרסמו תוצאות מחקריו ב-1894, שלוש שנים אחרי שכבר התפרסמו באופן בלתי תלוי קודם לכן על יד שני מדענים אחרים, יבגראף פיודורוב הרוסי וארתור מוריץ שנפליס הגרמני, אם כי גישתו הציגה חדשנות מה.
ב-1897 יצא לאור ספרו על מבנה הגביש ובו כלל את עבודותיו על חבורות סימטריה מרחביות. במשך חמש עשרה השנים הבאות הוא עבד בשיתוף פעולה עם הכימאי ויליאם ג'קסון פופ. בסדרת מאמרים שפרסמו בכתב העת של החברה לכימיה (Journal of the Chemical Society) בין 1906 ל-1910 הם קבעו את החוק המכונה "כלל בארלו" (Barlow’s Rule), על פיו נפח האטומים במולקולה מסוימת נמצא ביחס ישר לערכיות של האטומים, כאשר נעשה שימוש בערכים הנמוכים של הערכיות. התוצאות הראשונות של קריסטלוגרפיה באמצעות קרני רנטגן הראו כי הכלל שגוי, ונפח האטומים קשור לגודל המטען השלילי.

בארלו שירת כנשיא החברה המינרלוגית האנגלית מ-1915 עד 1918.

בארלו מת בסטנמור, כיום ברובע הארו שבלונדון.

## מחוות והוקרות
*בארלו היה עמית בחברה מלכותית מ-1908.
*"דורסה בארלו" (Dorsa Barlow), רכס-קמט (wrinkle-ridge) על הירח קרוי על שמו.

## קישורים חיצוניים
* קנט בארלו, הערכה של העבודה המדעית של בארלו

## הערות שוליים

קטגוריה:קריסטלוגרפים בריטים
קטגוריה:עמיתי החברה המלכותית
קטגוריה:בריטים שנולדו ב-1845
קטגוריה:בריטים שנפטרו ב-1934
סטיב ברטנשו

**סטיב ברטנשו** (באנגלית: **Steve Burtenshaw**; 23 בנובמבר 1935 – 17 בפברואר 2022) היה שחקן ומאמן כדורגל אנגלי.

## קריירה
ברטנשו היה "שחקן של מועדון אחד", והשתתף כקשר במעל ל-200 משחקים במדי ברייטון אנד הוב אלביון, בין 1952 ל-1966. ברטנשו התמנה למאמן ברייטון לאחר פרישתו; בין השחקנים שלקח תחת חסותו היה הווארד וילקינסון, לימים המאמן שיוביל את לידס יונייטד לאליפות.

ברטנשו החל לאמן את ארסנל ב-1971, והחליף את דון האו שעזב לווסט ברומיץ' אלביון. ברטנשו אימן את ארסנל במשך שתי עונות שבסופן התפטר, אף על פי שהמועדון העפיל לגמר גביע ה-FA וסיים במקום השני בליגה.

זמן קצר לאחר שעזב את ארסנל הוא החל לעבוד בשפילד ונסדיי, והחזיק במשרה זו במשך שנתיים. מאוחר יותר הוא אימן את אברטון במשך שלושה משחקים בינואר 1977 בעקבות פיטוריו של בילי בינגהאם. לאחר מכן הוא אימן את קווינס פארק ריינג'רס בין 1978 ל-1979.

לאחר מכן חזר ברטנשו לארסנל בתפקיד מאמן ומגלה כישרונות, והיה ממלא מקום המאמן בין מרץ למאי 1986 בעקבות התפטרותו של דון האו; באותה עונה המועדון סיים במקום השביעי. ברטנשו חזר לתפקידו המקורי לאחר מינויו של ג'ורג' גרהאם בקיץ. בתקופה זו הוכתם שמו לאחר שהודה כי קיבל תשלומים לא חוקיים בגין העברתו לארסנל של הדני ג'ון ינסן, ואילו גרהאם פוטר על ידי הנהלת ארסנל. התאחדות הכדורגל האנגלית קנסה את ברטנשו בסכום של 10,000£. ברטנשו עזב את ארסנל ב-1996 ביחד עם ברוס ריוק, והחל לעבוד כמגלה כישרונות תחת סטיוארט יוסטון שאימן את קווינס פארק ריינג'רס; אף על פי שסבל משבץ קטן בשנת 2001 הוא הצטרף לקווין קיגאן כמגלה הכישרונות של מנצ'סטר סיטי. לאחר מכן הוא פרש מתחום הכדורגל.

נפטר ב-17 בפברואר 2022.

## קישורים חיצוניים

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני ברייטון אנד הוב אלביון
קטגוריה:מאמני כדורגל אנגלים
קטגוריה:מאמני שפילד ונסדיי
קטגוריה:מאמני אברטון
קטגוריה:מאמני קווינס פארק ריינג'רס
קטגוריה:מאמני ארסנל
קטגוריה:אנגלים שנולדו ב-1935
קטגוריה:אנגלים שנפטרו ב-2022
השושלת הגוג'אמית

**השושלת הגוג'אמית** היא שושלת שליטים ששלטו בגוג'ם (1752–1932) שושלת זו היא ענף של השושלת הסולומונית בקו נשי.

## שליטי השושלת

## הערות שוליים

*
קטגוריה:השושלת הסולומונית
קטגוריה:בתי מלוכה
קטגוריה:מלכים אפריקאים
גאיוס

**גאיוס** (ביוונית **Γάϊος**) היא בירת האי ועיירת נמל בפאקסי אשר באיים היוניים.

בגאיוס נמצא הנמל העיקרי של האי פאקסי. גאיוס נמצאת בחוף המזרחי של האי. נקראת על
שם תלמידו של שאול התרסי (השליח פאולוס), יהודי דובר יוונית שהיה מראשוני השליחים הנוצרים. גאיוס היה זה שהביא את הנצרות לאי פאקסי.

גאיוס מונה כשש מאות תושבים. העיירה בנויה בסגנון ונציאני ובה בארים, בתי קפה ומסעדות רבות. בפתח המפרץ ישנו אי קטן בשם אגיוס ניקולאס והאי פאנאגיה ובו בנוי מנזר על שם מרים הבתולה. ב-15 באוגוסט נפתחות דלתות המנזר באי והתושבים של גאיוס באים לבקר, לתרום ולכבד את המקום. בצפון העיירה מוזיאון לתרבות ובו מוצגים מההיסטוריה של הסביבה.

## היסטוריה
האי פאקסי היה מיושב כנראה כבר בתקופה הפרה היסטורית. באופן מסורתי מייחסים לפיניקים את ההתיישבות הראשונה במקום ושם האי לקוח מהמילה הפיניקית פאקס. הרומאים שלטו בפאקסי מהמאה השנייה לפני הספירה. בתקופה הביזנטית ובימי הביניים פאקסי סבלה מהתקפות של פירטים. בזמן מסעי הצלב עברו במקום 
חיילים מצבאות הצלבנים ומסוף המאה ה-14 לספירה פאקסי כשאר האיים היוניים נשלט על ידי הרפובליקה הוונציאנית. 

נפוליאון שהכה את הוונציינים באיטליה כבש מיד לאחר מכן את האיים היווניים ובהם את פאקסוס בסביבות שנת 1800. האי נכבש על ידי כח רוסי טורקי ומיד לאחר מכן בשנת 1815, על ידי הבריטים שהקימה את האיחוד של האיים היוניים. בשנת 1864 פאקסוס ויתרה על עצמאותה יחד עם שאר האיים היוניים שהתאחדו עם יוון.


קובץ:Gaios02.jpg|מגדל שעון ופעמונים בגאיוס
קובץ:Gaios03.jpg|סמטה בגאיוס
קובץ:Gaios04.jpg|גאיוס - מבט מהים
קובץ:Gaios06.JPG|עוד מבט מהים על גאיוס


## קישורים חיצוניים

* 
* גאיוס
* גאיוס, פאקסוס, יוון
* הכפרים של פאקסי - גאיוס
* גאיוס, ביוונית
* גאיוס בפאקסי

קטגוריה:יוון: איים
קטגוריה:יישובים במחוז האיים היוניים
אבהיסיט וג'ג'יווה

**אַבְּהִיסִיט וֵגָ'גִ'יוָה** (בתאית: **อภิสิทธิ์ เวชชาชีวะ**; נולד ב-3 באוגוסט 1964) הוא פוליטיקאי תאילנדי, ראש הממשלה ה-27 של תאילנד, מ-15 בדצמבר 2008 עד 6 באוגוסט 2011, ויושב ראש המפלגה הדמוקרטית.

## ביוגרפיה
וג'ג'יווה נולד בניוקאסל על נהר הטיין באנגליה למשפחת רופאים תאילנדית. את השכלתו רכש במוסדות החינוך היוקרתיים איטון קולג' ואוניברסיטת אוקספורד. לאחר ההפיכה הצבאית בתאילנד, בשנת 1991, הוא התמודד בהצלחה על משרת חבר בית הנבחרים במחוז הבחירה של בנגקוק מטעם המפלגה הדמוקרטית. בשנת 2001 ניסה, ללא הצלחה, להיבחר לראשות המפלגה הדמוקרטית. הוא נבחר לתפקיד זה רק לאחר מפלתה של המפלגה בבחירות בשנת 2005.

וג'ג'יווה עומד בראש המפלגה הדמוקרטית בתאילנד מאז פברואר 2005, ושימש ראש האופוזיציה בבית הנבחרים התאילנדי עד למועד היבחרו לתפקיד ראש הממשלה. בעת המשבר הפוליטי בתאילנד בשנים 2005–2006 קרא וג'ג'יווה למלך תאילנד למצוא מחליף לראש הממשלה תאקסין צ'ינוואט. ב-15 בדצמבר 2008 נבחר לראשות ממשלת תאילנד, ויומיים לאחר מכן המינוי קיבל את תמיכתו של מלך תאילנד. בתפקיד זה כיהן עד 6 באוגוסט 2011, אז הוחלף בידי יינגלאק צ'ינוואט.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת תאילנד
קטגוריה:בוגרי איטון קולג'
קטגוריה:ילידי 1964
מאוזר 86SR

**מאוזר 86SR** (גרמנית: **Mauser 86SR**; נקרא גם **מאוזר SR-86**) הוא רובה צלפים בריחי תוצרת חברת מאוזר הגרמנית. 

## מבנה
ה-86SR מבוסס על רובה ה-SP66 ויועד לכוחות משטרה וצבא. מנגנון הירי הוא בריח מסתובב ידני, המאפשר ירי בבודדות בלבד. הרובה אינו כולל כוונות ברזל אך ניתן לדגם אותו בכוונת טלסקופית. הרובה הוא בעל ארגונומיה טובה (בין השאר הוא כולל קת מתכוונת הניתנת להתאמה הן בתמוכת הלחי ואורך עקב הקת) ונחשב לנוח ליורה. הרובה הוא בעל "קנה צף" (free-floating) ונחשב למדויק ביותר, הוא בעל דיוק של 0.5 דקת קשת.

## שימוש
ה-86SR משרת בכוחות הביטחון של ישראל, כולל בצה"ל, בעיקר בתפקידי לוחמה בטרור וזאת בשל דיוקו הרב. 

בצה"ל הוא נכנס לשירות בתחילת שנות ה-90 של המאה ה-20 בכלים בודדים וב-1996 בכמויות גדולות יותר. בצה"ל הוא שימש לצד רובי M14, גליל צלפים, M89SR ו-M16A2E3 קלעים. תפקידו של ה-86SR הוא בעיקר לוחמה בטרור וצליפה כירורגית בשל דיוקו הרב. ב-1997 החליט צה"ל לעשות מהפכה בתחום הצליפה והחליף את כל רובי הצלפים שלו ב-M24 SWS הבריחי תוצרת נשקי רמינגטון, ומאוחר יותר הצטייד גם ברובי ה-SR-25 החצי-אוטומטיים. כתוצאה מכך, החלו רובי ה-86SR לצאת בהדרגה משירות אך גם כיום (2018) ה-86SR נמצא בשירות בקרב יחידות מיוחדות ישראליות בזכות דיוקו הרב והארגונומיה הנוחה מאוד שלו. בשנת 2018 רכש צה"ל את הבארט MRAD במטרה להחליף את רובי המאוזר 86SR הישנים בקרב היחידות המובחרות בתפקידי צליפת לוט"ר וצליפה בשטח בנוי, בה הירי נעשה גם בישיבה או בעמידה, כאשר הרובה מיוצב על גבי חצובה או שולחן ירי.

המאוזר 86SR היה כנראה גם בשירות יחידות הימ"ס של משמר הגבול לצד רמינגטון מודל 700 משופר ו-SR-25 Mk 11.

לפי אתר Isayeret, בסוף העשור השני של המאה ה-21 החלה הוצאת המאוזר 86SR משירות, ונכון ל-2022 הרובה לא בשירות יותר בצה"ל ובכוחות הביטחון של ישראל.


קובץ:IDF-Mauser-86SR-illustration.png|רובה צלפים מאוזר 86SR בכוחות הביטחון של ישראל בשתי תצורות: 1 - התצורה המקורית, 2 - תצורה מוסבת עם מתפסים חדשים וקנה מושתק אינטגרלית


## קישורים חיצוניים
* רובה מאוזר 86SR באתר guns.ru
* מאוזר 86SR באתר הצלפים Sniper Central: באתר הישן ובאתר החדש 
* תמונה של מאוזר 86SR בשירות לוט"ר אילת, פורום צבא וביטחון בפרש
* מאוזר 86SR בכוחות הביטחון של ישראל - מידע, אתר Isayeret
* מאוזר 86SR בכוחות הביטחון של ישראל - תמונות, אתר Isayeret
* מפרט קטלוגי של רובה צלפים SR 86 באתר צה"ל
*  זיו קורן, צלפי גדס"ר גבעתי ברצועת עזה (בתמונות ניתן לראות רובי מאוזר 86SR על חצובות עומדות ליישומי לוט"ר)

קטגוריה:רובי צלפים גרמניים
קטגוריה:רובים בריחיים
קטגוריה:נשק קל גרמני
קטגוריה:משטרת ישראל: נשק קל
הקלדה עיוורת

[שמאל|ממוזער|300px|איור של פריסת המקשים המקובלת בישראל ([פריסת QWERTY משולבת בפריסה עברית) שבו המקשים השונים צבועים בהתאם לאצבע שאמורה להקיש עליהם. מקומותיהן הקבועים של האצבעות מסומנים בעיגולים.]]
שמאל|ממוזער|300px|פריסת האצבעות על כל המקשים במקלדת אנגלית
**הקלדה עיוורת** או **כתיבה עיוורת** (נקרא גם: **קלדנות**) היא טכניקת הקלדה על מקלדת של מכונת כתיבה או מחשב המאפשרת הקלדה יותר מהירה ללא צורך להסתכל בכפתורי המקלדת וכך פחות מעייפת מנטלית וגופנית מהמקובל. למיומנות זו יתרון בעבודה במשרד, ולמשרות מסוימות היא מהווה דרישת קדם. 

## שיטה
בשיטת ההקלדה העיוורת, לכל האצבעות יש מקומות קבועים על המקלדת בזמן שבין הקלדה על המקשים ויש רק דרך נכונה אחת ללחוץ על כל מקש – הדרך בה האצבעות עוברות את המרחק הקצר ביותר ממקומן הקבוע אל המקש שיש ללחוץ עליו. באופן זה, תנועות האצבעות הן הקצרות והמהירות ביותר ולא מושקע מאמץ מנטלי (מודע או לא מודע) בבחירת הדרך להקליד על המקשים השונים.

מקומן הקבוע של האצבעות בזמן שבין הקלדה על מקש אחת למשנהו, הוא כדלקמן: האצבעות המורות ממתינות על המקשים ח ו־כ (J ו־F) שאותן מזהה המקליד בלי להביט במקלדת בעזרת סימוני החישה שיש על המקלדת (בליטות הניתנות למישוש). האגודלים ממתינים על מקש הרווח. שאר אצבעות יד ימין ממתינות על שלושת המקשים שמימין ל־ח' ושאר אצבעות יד שמאל על אלו שמשמאל ל־כ'.

האגודלים משמשים בשיטה זו רק להקשה על מקש הרווח, כל אצבע אחרת מקישה על המקש עליו היא ממתינה בין ההקשות, על זה שמעליו ועל זה שמתחתיו באלכסון. בנוסף לזה, האצבעות המורות מקישות גם על המקשים שבשני הטורים שבין מקומותיהן הקבועים, כך למשל האצבע המורה של יד ימין אחראית לאותיות ו, ח, צ וגם לאותיות ט, י, מ.
## יתרונות וחסרונות
ההקלדה העיוורת משחררת את המקליד מהצורך להביט במקלדת. השחרור מהצורך להביט במקלדת הוא אחד האמצעים לזירוז ההקלדה אך יש לו גם יתרונות נוספים – הוא מקל את המאמץ הריכוזי שבהקלדה והופך את ההקלדה לנגישה עבור אנשים עם לקות ראייה. אולם, טכניקת הקלדה זו אינה אפשרית עבור מי שאינו מפעיל בקלות את כל עשר אצבעותיו ולכן אינה נגישה עבור הרבה אנשים עם לקויות בגפיים העליונות.
## למידה
טכניקת ההקלדה דורשת לימוד ותרגול. את טכניקת ההקלדה ניתן ללמוד בקורסים או בעזרת ערכות ללימוד אישי. יש גם עזרי מקלדת ללמידת הטכניקה כמו צביעת המקשים על פי האצבע שאמורה להקיש עליהן והסתרה של תגי המקלדת בהדרגה כדי לאלץ את המקליד ללמוד בעל פה את מקומות המקשים. יצוין כי המהירות משתפרת בעיקר ממיומנות ופחות מלימוד הטכניקה.

## היסטוריה
שיטת ההקלדה העיוורת הומצאה, ככל הנראה, על ידי פרנק אדוארד מקגורין (Frank Edward McGurrin), בעיר סולט לייק סיטי. מקגורין זכה בעזרתה בפרס בתחרות הקלדה בשנת 1888 והחל לפרסמה ולהתפרנס מהדרכתה.

קשה לדעת מה ההשפעה של ההקלדה העיוורת על היווצרות פציעות הקלדה משום שנכון לשנת 2008 קשה להעריך באופן כללי את הקשר בין שימוש במחשב לפציעות הקלדה.

## ראו גם
* קצרנות
*מקלדת דבוראק, פריסת מקלדת אנגלית חלופית, מותאמת במיוחד לנוחות ומהירות.

## קישורים חיצוניים

* קורס בהקלדה עיוורת, אתר sense-lang
* קורס בהקלדה עיוורת "Solo on Keyboard", אתר Blind Typing Course in Hebrew
* Agile Fingers
*מקלדת וירטואלית שגם נותנת פידבק להקלדה במקלדת

## הערות שוליים

קטגוריה:שיטות ועזרי הקלדה
קטגוריה:התקנים לנגישות קלט
קטגוריה:מיומנויות
סטיוארט יוסטון

**סטיוארט מאקי יוסטון** (אנגלית: **Stewart Mackie Houston**; נולד ב-20 באוגוסט 1949 בדאנון, סקוטלנד) הוא שחקן ומאמן כדורגל לשעבר.

## קריירה
יוסטון שיחק בעמדת המגן השמאלי בקבוצות צ'לסי, ברנטפורד, מנצ'סטר יונייטד, שפילד יונייטד וקולצ'סטר יונייטד. הוא השתתף בכ-250 משחקים במדי מנצ'סטר יונייטד, והבקיע בהם 16 שערים. יוסטון שיחק גם במדי נבחרת סקוטלנד פעם אחת. בזמן ששיחק באולד טראפורד הוא סייע למועדון לזכות באליפות הליגה השנייה בעונת 1974/1975, ובגביע ה-FA ב-1977.

החל מ-1990 יוסטון היה עוזרו של מאמן ארסנל ג'ורג' גרהאם, ופעמיים שימש בתפקיד ממלא מקום המאמן: הפעם הראשונה הייתה במשך שלושה חודשים ב-1995 לאחר פיטוריו של גרהאם בפברואר. יוסטון הוביל את המועדון לגמר גביע המחזיקות, אך המשחק הסתיים לבסוף בהפסד של ארסנל לריאל סרגוסה.

ברוס ריוק התמנה למאמן ארסנל ב-1995, כאשר יוסטון ממשיך לעבוד גם תחתיו. ריוק פוטר לאחר כשנה בתפקיד, ויוסטון התמנה פעם נוספת למאמן הזמני עד שהמחליף הקבוע ארסן ונגר סיים את חוזהו עם נאגויה גרמפוס. אולם, יוסטון לא המתין להגעתו של ונגר והתפטר מתפקידו באמצע ספטמבר על מנת שיוכל להתחיל לעבוד בתפקיד המאמן הראשי של קווינס פארק ריינג'רס, כאשר ריוק משמש כעוזרו.

הריינג'רס, שירדו לליגה השנייה עונה אחת קודם לכן, שאפו לחזור אל הליגה העליונה. אולם, התקופה של יוסטון במועדון לא הייתה מוצלחת והוא פוטר בדצמבר 1997 כשהמועדון היה על סף ירידת ליגה נוספת. יוסטון וגרהאם חזרו לשתף פעולה כשהאחרון התמנה למאמן של טוטנהאם הוטספר ב-1998, אך יוסטון עזב את טוטנהאם לאחר שגרהאם פוטר במרץ 2001. לאחר מכן הוא עבד בוולסול במשך תקופה קצרה.

באוגוסט 2008 דווח באמצעי התקשורת כי יוסטון חזר לעבוד עבור ארסנל לאחר 12 שנים, ונטען כי הוא משמש כמגלה כישרונות עבור המועדון.

## קישורים חיצוניים

* מאמני ארסנל באתר הרשמי של המועדון
* כתבה באתר הדיילי מירור על חזרתו המשוערת של יוסטון לארסנל

קטגוריה:כדורגלנים סקוטים
קטגוריה:מגני כדורגל סקוטים
קטגוריה:כדורגלני צ'לסי
קטגוריה:כדורגלני ברנטפורד
קטגוריה:כדורגלני מנצ'סטר יונייטד
קטגוריה:כדורגלני שפילד יונייטד
קטגוריה:מאמני כדורגל סקוטים
קטגוריה:מאמני ארסנל
קטגוריה:מאמני קווינס פארק ריינג'רס
קטגוריה:בריטים שנולדו ב-1949
גינסבורג

**גינסבורג**, **גינצבורג**, **גינזבורג**, **גינזברג**, **גינצברג** ו**גינסברג** (בלועזית: **Ginsberg**, **Ginsburg**, **Ginsburgh**, **Ginsparg**, **Ginzberg**, **Ginzborg**, **Ginzburg**; במקור הגרמני: **Günzburg**; ברוסית: **Гинзбург**, **Гинцбург**) הם וריאנטים של אותו שם משפחה.

קטגוריה:שמות משפחה אשכנזיים
קטגוריה:שמות משפחה טופונימיים
קמיליונר

**האקים סריקי** (נולד ב-28 בנובמבר 1979) הידוע יותר בשם הבמה שלו **קמיליונר** (**Chamillionaire**) שהוא הלחם בסיסים של המילים "chameleon" (זיקית) ו-"millionaire" (מיליונר), הוא ראפר אמריקאי מיוסטון, טקסס. הוא מוכר בעיקר בזכות שירו 'Ridin' שהיה להיט גדול בשנת 2006 וגם זיכה אותו בפרס גראמי לביצוע הראפ הטוב ביותר של צמד או קבוצה לשנת 2007. 
בנוסף לכך הוא מחזיק בתואר הראפר שמכר הכי הרבה רינגטונים.

## דיסקוגרפיה

## קישורים חיצוניים

* 

קטגוריה:זוכי פרס גראמי
קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:אמני ריפבליק רקורדס
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1979
חן צימבליסטה

**חן צימבליסטה** (נולד ב-1966 בקריית אונו) הוא נגן כלי הקשה ומנצח ישראלי.

## ביוגרפיה
בוגר האקדמיה למוזיקה בתל אביב. צימבליסטה החל את חינוכו המוזיקלי בקונסרבטוריון של בית הספר היסודי "ניר" שבקריית אונו. מורו הראשון של צימבליסטה לכלי הקשה היה אלון בור, נגן בתזמורת הפילהרמונית הישראלית. בהמשך למד בארצות הברית, בבית הספר הגבוה למוזיקה בברוקלין, אצל מוריס לנג, ובדנמרק אצל בנט ליילוף באקדמיה המלכותית בקופנהגן.

חן צימבליסטה הופיע עם תזמורות בישראל, אירופה, סין, ארצות הברית, קנדה וברזיל. כמו כן הופיע בפסטיבל ישראל ובפסטיבל קול המוסיקה בגליל העליון ובפסטיבלים שונים בגרמניה ובארצות הברית. כן השתתף בקונצרט שלום מיוחד באפריקה. בשנים 2002–2003 שימש כמנהל האמנותי של התזמורת הקאמרית אשדוד.

צימבליסטה השתתף כסולן וכמנצח עם התזמורת הסימפונית ירושלים, התזמורת הסימפונית חיפה, הסינפונייטה הישראלית באר שבע, התזמורת הסימפונית הישראלית ראשון לציון, סימפונט רעננה, התזמורת הפילהרמונית הישראלית, התזמורת הקאמרית הישראלית ועוד. בינואר 2020 הופיע חן צימבליסטה עם תזמורת ראשון לציון בביצוע בכורה ישראלי של היצירה "דמעות הטבע" מאת המלחין הסיני טאן דון.

בשנת 2015 ייסד צימבליסטה את עמותת מפעל המוזיקה הפועלת למען דו קיום מוזיקלי ערבי יהודי.

מלחינים ישראלים כתבו בשבילו יצירות, בהם יבגני לויטס, נעם שריף, מנחם ויזנברג, שלמה גרוניך, בנימין יוסופוב ווגנר טיסו הברזילאי.

אמו היא הפסלת עפרה צימבליסטה.

חן צימבליסטה מנגן בעיקר על מרימבה ועוד על כלי הקשה אחרים.

## פרסים
* פרס הרדיו
* פרס פרנסואה שפירא
* פרס הצילינדר הנודד של אמנות לעם
*פרס הביצוע- פסטיבל מוזיקה יהודית אמסטרדם

## קישורים חיצוניים
*  (מאורכב)

* חן צימבליסטה, באתר התזמורת הסימפונית ירושלים
* דיוקן, אתר הבמה, יולי 2005
* 
*  
* ציפורי לילה עושות עניין עם נתן דטנר ואודיה קורן ראיון בתוכנית "ציפורי לילה", גלי צה"ל, 11 בנובמבר 2011
* 

קטגוריה:מוזיקאים ישראלים
קטגוריה:נגני כלי הקשה ישראלים
קטגוריה:מנצחים ישראלים
קטגוריה:בוגרי בית ספר ניר (קריית אונו)
קטגוריה:בוגרי הקונסרבטוריון הישראלי למוזיקה תל אביב
קטגוריה:ישראלים שנולדו ב-1966
קטגוריה:קריית אונו: אישים
עלילות סאות'לנד

**עלילות סאות'לנד** (באנגלית: **Southland Tales**) הוא סרט מדע בדיוני אשר נכתב ובוים על ידי ריצ'רד קלי. פסקול הסרט הופק על ידי מובי. הסרט הוקרן לראשונה בפסטיבל הקולנוע בקאן בשנת 2006 ויצא באופן רשמי לאקרנים ב-16 בנובמבר 2007.

## תקציר העלילה

בעקבות מתקפה גרעינית כנגד ארצות הברית אשר מתרחשת בשנת 2005 בטקסס, נפתחת מלחמת עולם שלישית בה מעורבות ארצות הברית, איראן, עיראק, סוריה, אפגניסטן וקוריאה הצפונית.

שלוש שנים לאחר המתקפה הגרעינית הממשלה בארצות הברית השתלטה כמעט על כל חלק במהלך חייהם של התושבים וחופש המידע והפרט נמצאים בסכנה. מנגד קמה תנועה נאו-מרקסיסטית מחתרתית אשר מתכננת להפיל את הממשל הפדרלי באמצעות מהפכה אלימה.

על מנת למצוא מענה למחסור החמור בדלק אשר נוצר בעקבות המלחמה, חברה גרמנית פיתחה גנרטור מיוחד אשר מסוגל להפיק אנרגיה חלופית בשם "קארמה נוזלית" באמצעות זרמי האוקיינוס. אף על פי כן, טכנולוגיה זו מאיטה באופן בלתי צפוי את קצב סיבוב כדור הארץ וגורמת להיווצרותם של חורים שחורים במרקם המרחב והזמן ומשפיעה על התנהגותם של בני האדם.

עלילת הסרט אשר מתרחשת בלוס אנג'לס מתמקדת במספר תתי עלילות אשר מתמקדות בעיקר בשלוש דמויות עיקריות: בסאנטרוס (דוויין ג'ונסון), מתאגרף לשעבר ושחקן קולנוע מפורסם אשר נתקף באמנזיה. בקריסטה (שרה מישל גלר), כוכבת פורנו לשעבר אשר עובדת על יצירת תוכנית מציאות חדשה. וברולנד טברנר (שון ויליאם סקוט) - קצין במשטרת לוס אנג'לס אשר מנסה לתפוס כפיל שלו אשר פעיל במחתרת הנאו-מרקסיסטית.

## צוות השחקנים הראשי
* דוויין ג'ונסון בתפקיד המתאגרף סאנטרוס/ג'ריקו קיין
* שרה מישל גלר בתפקיד קריסטה נאו
* שון ויליאם סקוט בתפקיד רולנד/רונלד טברנר
* מנדי מור בתפקיד מיידלין פרוסט סאנטרוס
* ג'סטין טימברלייק בתפקיד פיילוט אבילן
* נורה דאן בתפקיד סינדי פינזיקי
* ג'ון להרוקט בתפקיד וון סמולהאוס
* ג'ון לוביץ בתפקיד בארט בוקמן
* מירנדה ריצ'רדסון בתפקיד נהנה מיי פרוסט
* וולאס שון בתפקיד הברון פון ווסטפאלן
* קווין סמית' בתפקיד סיימון טיאורי
* ווד האריס בתפקיד דיון אלמנט
* לו טיילור פוצ'י בתפקיד מרטין קיפובר

## קישורים חיצוניים

קטגוריה:סרטים אמריקאיים
קטגוריה:סרטי 2007
קטגוריה:סרטי מסע בזמן
קטגוריה:סרטי מדע בדיוני אמריקאיים
קטגוריה:סרטי היסטוריה חלופית
קטגוריה:סרטים דיסטופיים
קטגוריה:סרטים שצולמו בניו ג'רזי
מרי שפירו

**מרי אל. שפירו** (באנגלית: **Mary L. Schapiro**; נולדה ב-19 ביוני 1955) היא רגולטורית פיננסית יהודייה-אמריקאית, שכיהנה כיושבת ראש הרשות לניירות ערך של ארצות הברית (SEC) תחת ממשלו של ברק אובמה בשנים 2009-2012. שפירו, כיהנה כבר בתפקידים שונים כרגולטורית תחת כל הנשיאים מאז הנשיא רונלד רייגן.

## קורות חיים
סיימה את קולג' פרנקלין אנד מארשל בפנסילבניה ב-1977. ב-1980 קיבלה תואר דוקטור למשפטים (J.D) מאוניברסיטת ג'ורג' וושינגטון.

שפירו מונתה כבר ב-1988 ליו"ר רשות ניירות הערך, תחת הנשיא רונלד רייגן. הנשיא בוש האב, שב ומינה אותה לתפקיד ב-1989. הנשיא קלינטון מינה אותה כממלאת מקום בפועל של הרשות לני"ע ולאחר מיכן מינה אותה כיו"ר הרשות האמריקנית לפיקוח על חוזים עתידיים (CFTC), ב-1994.

ב-1996 היא הצטרפה ל-NASD, האיגוד הלאומי של הברוקרים (כיום FINRA, רשות לפיקוח על התעשייה הפיננסית) והייתה לסגן יושב ראש הארגון ולמנכ"ל. כמנכ"ל NASD, היא פיקחה על איחודו של הארגון עם הרגולטורים של הבורסה לניירות ערך בניו יורק לשם הקמת גוף רגולציות לתעשייה הפיננסית והארגון הפך ל-FINRA. היא גם חברה במועצת המנהלים של חברת האנרגיה והחשמל "דיוק אנרג'י" וכן במועצת המנהלים של חברת המזון "קראפט". בינואר 2008, הנשיא בוש מינה אותה לוועדה המייעצת לנשיא בענייני השכלה פיננסית.

## קישורים חיצוניים

* מרי שפירו באתר FINRA
* מרי שפירו, פרופיל, פורבס

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כלכלניות יהודיות אמריקאיות
קטגוריה:כלכלנים יהודים אמריקאים
קטגוריה:יהודים פקידי ממשל בארצות הברית
קטגוריה:בוגרי מכללת פרנקלין ומרשל
קטגוריה:בוגרות בית הספר למשפטים באוניברסיטת ג'ורג' וושינגטון
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
פיטר אורסג

**פיטר ריצ'רד אורסג** (באנגלית: **Peter Richard Orszag**; נולד ב-16 בדצמבר 1968), הוא כלכלן יהודי-אמריקאי שהיה מנהל משרד התקציבים בקונגרס של ארצות הברית (CBO), וכיהן כראש משרד הניהול והתקציב (OMB) בממשלו של נשיא ארצות הברית, ברק אובמה, מינואר 2009 ועד יולי 2010.

## ביוגרפיה וקריירה
לאחר שסיים את פנימיית "פיליפ אקסטר" ב-1987, השלים ב-1991 תואר ראשון בכלכלה בהצטיינות יתרה מאוניברסיטת פרינסטון, זכה למלגת הצטיינות על שם ג'ורג' מרשל בשנים 1991–1992, קיבל תואר שני ב-1992 וכן דוקטורט בכלכלה ב-1997 מבית הספר לכלכלה של לונדון.

הכלכלן אלן בליינדר שלימד אותו בפרינסטון, וכן ג'וזף סטיגליץ, שהיו מאוחר יותר לכלכלנים בממשל הנשיא ביל קלינטון, היו החונכים שלו בתחילת דרכו, ולאחר מכן גם מי שהיה למזכיר האוצר בממשל קלינטון, רוברט רובין.

אורסג הוא חבר בכיר וסגן מנהל של מכון ברוקינגס לחקר הכלכלה, שם ניהל את "תוכנית המילטון" בשיתוף עם בית הספר למנהל ציבורי של אוניברסיטת ג'ורג'טאון, ואת פרויקט הפרישה של ארגון "פיו צ'ריטבל טראסטס".

בשנים 1995–1996 כיהן כיועץ כלכלי בכיר בוועדת הייעוץ הכלכלי של ממשל קלינטון, ובין 1997–1998 כיהן גם כעוזר מיוחד לנשיא קלינטון לענייני מדיניות כלכלית. הוא ייסד חברת ייעוץ בשם "תאגיד סבאג", אשר לאחר מיזוג עם חברה נוספת נקנתה בסופו של דבר על ידי FTI ייעוץ, וכן כיהן כיועץ לחברת ייעוץ למנהלים, "מקינסי אנד קומפני", בנושא קופות חולים בסן פרנסיסקו.

בין 2007–2008 עמד אורסג בראש משרד התקציבים בקונגרס, ובמהלך כהונתו מיקד את תשומת הלב למשקל שעתיד להיות להוצאות ביטוח הבריאות בבעיות התזרים של הממשל בטווח הארוך, וכן בבעיות ארוכות הטווח של כלכלת המדינה. הוא נודע כראשון מנושאי תפקיד זה שניהל בלוג משלו.

ב-25 בנובמבר 2008, הכריז עליו הנשיא הנבחר, ברק אובמה, כמיועד לעמוד בראש משרד הניהול והתקציב, זרוע הבית הלבן האחראית לתקציב הפדרלי ולפיקוח על יעילותן של התוכניות הפדרליות.

לאחר שנה וחצי בתפקידו כראש המשרד, הודיע אורסג על התפטרותו, שנכנסה לתוקף בסוף יולי 2010.

בינואר 2011 החל אורסג לכהן כסגן יושב ראש לבנקאות עולמית בחברת סיטיגרופ. החל מ-2023 מכהן כמנכ"ל ויו"ר בנק ההשקעות לאזארד (Lazard).

אורסג נשוי בשנית למגישת טלוויזיה ואב לארבעה ילדים. תחביביו הם ריצת מרתון ומוזיקת קאנטרי והוא אוהד קבוצת הבייסבול בוסטון רד סוקס.

## קישורים חיצוניים

* 

קטגוריה:אמריקאים ילידי מסצ'וסטס
קטגוריה:ערכים שבהם תבנית בריטניקה אינה מתאימה
קטגוריה:בוסטון: אישים
קטגוריה:סגל אוניברסיטת קליפורניה בברקלי
קטגוריה:חברי המפלגה הדמוקרטית (ארצות הברית)
קטגוריה:כלכלנים יהודים אמריקאים
קטגוריה:סגל אוניברסיטת ג'ורג'טאון
קטגוריה:ראשי משרד הניהול והתקציב
קטגוריה:יהודים חברי הקבינט של ארצות הברית
קטגוריה:בוגרי אוניברסיטת פרינסטון
קטגוריה:בעלי תואר דוקטור מבית הספר לכלכלה של לונדון
קטגוריה:יהודים פקידי ממשל בארצות הברית
קטגוריה:חברי הקבינט של ארצות הברית בממשל ברק אובמה
קטגוריה:אמריקאים שנולדו ב-1968
טירת אוגוסטוסבורג וטירת פאלקנלוסט

**טירת אוגוסטוסבורג** **וטירת פאלקנלוסט** (בגרמנית: **Schlösser Augustusburg und Falkenlust**), יחד עם הגנים רחבי הידיים המקיפים אותן, מהוות אתר מורשת עולמית החל משנת 1984 ושוכנות בבריהל, שבחבל הריין, גרמניה.

ארמון אוגוסטוסבורג, דוגמה מרהיבה לאדריכלות רוקוקו אשר התפתחה מהברוק (Baroque), שימש כמעונו של קלמנס אוגוסט של בוואריה (1700-1761, Clemens August), הנסיך הבוחר והארכיבישוף של קלן, בן לבית ויטלסבאך. בניית הארמון החלה בשנת 1725 על חורבות טירה מימי הביניים והסתיימה בשנת 1768. האדריכלים יוהאן קונרד (Johann Conrad Schlaun) ופרנסואה דה קוויליס (François de Cuvilliés) יחד עם אומנים כגון בלתסר ניומן (Balthasar Neumann) תרמו לפאר הארמון.

טירת פאלקנלוסט, שנבנתה בין השנים 1729 ל-1737 על ידי פרנסואה דה קוויליס (François de Cuvilliés), שוכנת על שפת חורשה מבודדת, במרחק הליכה של כ-2.5 ק"מ מארמון אוגוסטוסבורג. הטירה שימשה כבית ציד עבור קלמנס אוגוסט וחצרניו, והם נהגו להתכנס באולמותיה לאחר ציד אנפות. ב-1730 נבנתה קפלה בסמוך לטירה, מעשה ידיו של פייר לאפורטרי (Pierre Laporterie).

שתי הטירות מעוטרות בגנים, אשר עוצבו על ידי דומיניק ג'רארד (Dominique Girard), אך עוצבו מחדש על ידי פטר יוזף לנה (Peter Joseph Lenné) במאה ה-19 והפכו לגן נוף.

עד לשנת 1994 שימשה טירת אוגוסטוסבורג כאולם קבלת פנים לאורחיו של נשיא גרמניה.

בשנת 1974 הפכה מדינת נורדריין-וסטפאליה (North Rhine-Westphalia) את טירת פאלקנלוסט למוזיאון פתוח לציבור. גם ארמון אוגוסטוסבורג, לאחר תקופה בה שימש כמקום לאירועים ממלכתיים, פתוח כיום לציבור כמוזיאון.

מאז שנת 2001 מציעה הנהלת האתר סיורים במקום לתיירים. בקרבת האתר נמצא גם מוזיאון מקס ארנסט, אמן גרמני מהזרם הדאדאיסטי והסוריאליסטי.

## קישורים חיצוניים

* אתר האינטרנט של המקום

## הערות שוליים

טירת אוגוסטוסבורג וטירת פאלקנלוסט
קטגוריה:גרמניה: טירות
קטגוריה:נורדריין-וסטפאליה: מבנים
אידה הנדל

**אידה הֶנדֶל** (באנגלית: **Ida Haendel**; 15 בדצמבר 1928 – 30 ביוני 2020) הייתה כנרת בריטית-יהודייה, ילידת פולין.

## קורות חיים
הנדל נולדה בדצמבר 1928 בעיירה חלם שבפולין. החלה בהיכרות עם הכינור כבר בגיל שלוש, ובגיל שבע החלה ללמוד אצל מייצ'סלב מיכאלוביץ', תלמידו של ליאופולד אאואר, באקדמיה למוזיקה ע"ש פרדריק שופן בוורשה. בין השנים 1935–1939 למדה הנדל אצל קרל פלש בלונדון, ובהמשך למדה אצל ג'ורג'ה אנסקו. ב-1937 ניגנה לראשונה בבריטניה, בהיכל המלכה (Queen's Hall) תחת שרביטו של הנרי ווד. במהלך מלחמת העולם השנייה ניגנה במפעלים ובעבור חיילים בריטיים ואמריקאיים. בשנת 1946 ניגנה לראשונה בארצות הברית, ובין השנים 1948–1949 הקליטה עם תזמורת פילהרמוניה בניצוחו של רפאל קובליק את הקונצ'רטי לכינור מאת לודוויג ואן בטהובן ומקס ברוך. היא המשיכה להקליט גם בגיל מתקדם ובשנת 2003 הקטליה עם ולנטינה ליסיצה.

בשנת 1952 עברה הנדל למונטריאול. ב-1970 הוציאה לאור את האוטוביוגרפיה שלה, *Woman with Violin* ("אישה עם כינור"). בשנת 1979 עברה למיאמי, שם נפטרה ב-30 ביוני 2020.

בשנת 1991 הוענק לה תואר "מפקדת" של מסדר האימפריה הבריטית (CBE), וב-1993 העניק לה הנסיך צ'ארלס תואר דוקטור לשם כבוד מטעם הקולג' המלכותי למוזיקה.

הנדל ניגנה על כינור תוצרת אנטוניו סטרדיווארי משנת 1696, וכן על כינור משל ג'וזפה גוארנרי.

ביקרה והופיעה בישראל עשרות פעמים, החל משנות ה-50.

## אוטוביוגרפיה

*Ida Haendel, *Woman with Violin: an autobiography*, London: Gollancz, 1970, 


## קישורים חיצוניים

* רות רוזנפלדר, 
* 
*  (עם צאת ספרה האוטוביוגרפי)
*  עם צאת אלבום של אידה הנדל וולדימיר אשכנזי)
* 
* ריאיון עם אידה הנדל, יעקב אחימאיר, "רואים עולם"
* 

* 

## הערות שוליים

קטגוריה:כנריות יהודיות
קטגוריה:כנרים יהודים פולנים
קטגוריה:ילדי פלא במוזיקה קלאסית
קטגוריה:יהודיות פולניות
קטגוריה:כותבי אוטוביוגרפיה יהודים
קטגוריה:מפקדים במסדר האימפריה הבריטית
קטגוריה:כנריות בריטיות
קטגוריה:כנרים יהודים בריטים
קטגוריה:כותבי אוטוביוגרפיה בריטים
קטגוריה:בריטיות שנולדו ב-1927
קטגוריה:בריטים שנולדו ב-1927
קטגוריה:בריטיות שנפטרו ב-2020
קטגוריה:בריטים שנפטרו ב-2020
קטגוריה:נפטרות מסרטן הכליה
היפרגרף

**היפרגרף** (אנגלית: **Hypergraph**) הוא הכללה של גרף, שבה כל קשת היא תת-קבוצה לא ריקה של קודקודים. בעוד שבגרף פשוט קשת בין קודקוד u וקודקוד v מסומנת על ידי הזוג (u,v), בהיפרגרף כל קשת היא n-יה (או קבוצה, שכן הסדר חסר חשיבות) של הקודקודים אותם היא מחברת, למשל (u_1, u_2, u_3, \ldots).

באופן פורמלי, היפרגרף בלתי מכוון \ G=(V,E) מוגדר בדומה לגרף בלתי מכוון, כאשר כל קשת \ e \in E היא קבוצה של צומת אחת או יותר מ-\ V, ומתקיים כי: E \in \mathcal{P}(V), כלומר: הקבוצה \ E היא איבר של קבוצת החזקה של הקבוצה \ V.

היפרגרף מכוון מוגדר בדומה לגרף מכוון, כאשר כל קשת \ e \in E מורכבת משתי קבוצות כל אחת בעלת צומת אחד או יותר מ-\ V, קבוצה של צמתים מהם הקשת יוצאת וקבוצה של צמתים אליהם הקשת נכנסת.

היפרגרף נקרא **<math>k</math>-היפרגרף** אם כל קשת מכילה k צמתים. בפרט, גרף הוא 2-היפרגרף.

## סדרת הדרגות
ה**דרגה** d(v) של צומת v בהיפרגרף **<math>G=\left(V, E\right)</math>** היא מספר הקשתות בהיפרגרף המכילות את v.

**סדרת הדרגות** של היפרגרף עם n צמתים וסדר v_1,...,v_n של הצמתים היא הסדרה d(G)=\left(d(v_1),...,d(v_n)\right). סדרה נקראת **<math>k</math>-גרפית** אם היא סדרת הדרגות של איזשהו k-היפרגרף. בעיית ההחלטה האם סדרה נתונה היא k-גרפית פתירה בזמן פולינומי עבור k=2 ( Erdős and Gallai, 1960) אך NP-complete לכל k\geq 3 ( 2018 ,.Deza et al).

## קישורים חיצוניים

* 
* 

## הערות שוליים

קטגוריה:תורת הגרפים
מולטיגרף

ממוזער|שמאל|מולטיגרף בו קיימים שני קודקודים, אשר ביניהן יש שלוש קשתות (אדומות).

בתורת הגרפים, **מולטיגרף** (multigraph, גרף מוכלל) הוא הכללה של גרף, שבה כל זוג צמתים יכולים להיות מחוברים על ידי יותר מקשת אחת. באופן פורמלי, מולטיגרף (מכוון או בלתי מכוון) מוגדר בדומה לגרף (מכוון או בלתי מכוון), כאשר \ E היא מולטי קבוצה שבה האיברים אינם בהכרח ייחודיים (multiset, bag).

## ראו גם
*היפרגרף

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:תורת הגרפים
ש"ג

[שמאל|ממוזער|250px|שין גימלים ב[סקוטלנד, בזמן חילופי משמרות.]]
**ש"ג** (קרי: **שִׁין־גִּימֶל**; ראשי תיבות של "**שומר גדודי**", "**שוטר גדודי**", "**שומר גדר"** או **"שומר גבול"**) הוא חייל המאבטח את עמדת הכניסה של בסיס צבאי, והאחראי לבדוק את זהות הנכנסים ואת אישורם לכניסה. השם משמש בהשאלה לכינוי של פתח בסיס צבאי בישראל, או של שער כניסה אזרחי שבפתחו מוצב שומר.

ש"ג אזרחי דומה לש"ג שבכניסה לבסיס צבאי. השומר בודק את זהותם של הנכנסים אך הוא כפוף לחוקי המשטרה ולא לחוקי הצבא. ניתנת לו הסמכות לדרוש הצגת תעודת זהות ולמנוע כניסה ממסרבי הזדהות. השומר כפוף לרבש"צ או לקב"ט המקום.

## סמכות ואחריות
בצה"ל, תפקיד זה ניתן לחיילים לפי תורנות בבסיס או לחיילים שמקצועם הצבאי הוא מאבטחי מתקנים, תפקיד אותו הם מבצעים לכל אורך השירות הצבאי. בסמכותו של הש"ג לבדוק את הנכנסים אל הבסיס, חיילים וכלי רכב, לאשר או למנוע את כניסתם לפי הנהלים לפיהם הודרך. על פי הנהלים הש"ג מוגדר כמפקד השער, ועל כל העוברים בשער להישמע להוראותיו. בבסיסים קטנים עמדת הש"ג היא עמדת בוטקה קטנה, שבה הוא יכול למצוא מסתור מגשם ומהשמש. בבסיסים גדולים, שבהם ניצבים בשער חיילים אחדים, משמש למטרה זו ביתן שמירה גדול יותר, שבו ממתינים הנכנסים בעת בדיקתם קודם הכניסה. לאחר שווידא את זכות הכניסה, לעיתים על הש"ג לרשום את פרטי הזיהוי של הנכנס או של רכבו.

בביתן של הש"ג תלוי פעמים רבות שלט ובו פירוט תעודות הכניסה השונות למחנות צה"ל, על מנת שהש"ג יכיר את התעודות השונות שעשויות להיות מוצגות בפניו. משימה נוספת המוטלת לעיתים על הש"ג היא בדיקת עמידתם של החיילים הנכנסים בכללי משמעת הלבוש הצבאית. בבסיסים שהיציאה מהם מוגבלת, נדרש החייל להציג בפני הש"ג אישור יציאה, קודם שיהיה רשאי לצאת.

## תסמונת הש"ג
תסמונת השין גימל הוא מטבע לשון המבטא התחמקות מאחריות. הנטייה היא להאשים את האחריות על המחדלים הפיקודיים על דרגים נמוכים ככל האפשר, תוך הימנעות הדרגים הבכירים מנטילת אחריות. על פי רוח הביטוי, הזוטרים (ה"שין-גימלים") משמשים במקרים אלה כשעירים לעזאזל. לעיתים נעשה שימוש בהשאלה גם כנגד רשויות וארגונים אחרים.

מקורו של הביטוי בליל הגלשונים, בו הואשם רוני אלמוג, חייל פשוט, באסון בו מחבל חמוש חדר למאהל צבאי וירה למוות בחייליו.

## ראו גם
* שומר סף
* אחריות פיקודית
*נאום הצ'חצ'חים

## הערות שוליים

קטגוריה:מקצועות צבאיים
קטגוריה:אבטחה
קטגוריה:ראשי תיבות וקיצורים
רצועת קומיקס

ממוזער|300px|רצועת קומיקס העוסקת באיתור מידע מהאינטרנט
ממוזער|300px|רצועת קומיקס המנפישה בעלי חיים
**רצועת קומיקס** היא רצף של ציורים המספר סיפור.

רוב רצועות הקומיקס נכתבות ומצוירות על ידי אמני קומיקס או קריקטוריסטים, ורבות מן הרצועות הללו מפורסמות על בסיס קבוע (בדרך כלל על בסיס יומי או שבועי) בעיתונים, במגזינים ובאתרי אינטרנט.

פעמים רבות רצועות קומיקס המתפרסמות לאורך זמן מלוקטות ונערכות לספר או לסדרת ספרים.

## היסטוריה והתפתחות
שמאל|ממוזער|300px|רצועת הקומיקס היומית "Mutt and Jeff" אשר התפרסמה במקור בשנת 1917
העברת סיפורים באמצעות רצף של תמונות קיים לפחות מאז תקופת מצרים העתיקה. קיימות גם דוגמאות לכך מתקופת ימי הביניים אשר במהלכה הועברו סיפורים באמצעות טקסטיל (ראו שטיח באייה). שימוש בדפוס לצורך העברת סיפורים החל באנגליה במהלך המאה ה-18 ובגרמניה במהלך המאה ה-19.

רצועות הקומיקס האמריקניות פיתחו את הפורמט במהלך המאה ה-20. הם היו הראשונים אשר החלו להשתמש בבלוני טקסט ובסמלים טיפוגרפיים מיוחדים לשם ייצוג של קללות. ספרי הקומיקס הראשונים היו אוספים של רצועות קומיקס אשר הודפסו במקור בעיתונים.

כפי שהשם מרמז, קטעי הקומיקס הם פעמים רבות קומיים. אף על פי כן, בתחילת שנות השלושים של המאה ה-20 החלו לצאת רצועות קומיקס אשר כללו סיפורי הרפתקאות כגון "באק רוג'רס", "טרזן", "פלאש גורדון" ו"הרפתקאותיו של טינטין" אשר היו רצועות הקומיקס הראשונות בז'אנר זה.

## דוגמאות לרצועות קומיקס מפורסמות
* קלווין והובס - מתמקדת בהרפתקאותיהם של ילד בן שש בשם קלווין, ובבובת הטיגריס האנרגטית והצינית שלו הובס.
* פלאש גורדון - מגוללת את הרפתקאותיו של פלאש גורדון וחבריו דייל ארדן וד"ר האנס זרקוב. בעקבות נפילת מטאורים על כדור הארץ, ד"ר זרקוב מאמין שהם מהחלל החיצון ובונה חללית כדי לאתר את מקורם. בשגעונו, הוא חוטף את פלאש ודייל, והשלושה עורכים מסע לכיוון הכוכב מונגו, שם הם מגלים כי המטאורים תוכננו בידי מינג האכזר, השליט הרע של מונגו.
* גארפילד - מתאר את חייו של חתול בשם גארפילד, המתאפיין בעצלות וברעבתנות יוצאות-דופן.
* פינאטס - לעיתים נקראת פשוט סנופי על שם אחת הדמויות הראשיות.
* דילברט - ידוע בתכניו הסאטיריים על סביבת המשרד ועל ההיי-טק.
* נייט הגדול - עוסקים בנייט רייט, תלמיד כיתה ו', בחבריו ובמוריו.
* יומנו של חנון - מתאר את עולמו של תלמיד חטיבת ביניים בשם גרג הפלי.
* FoxTrot - מתמקד בחייהם היומיומיים (אך הלא נורמליים) של משפחת פוקס.

## ראו גם
* קומיקס
* ספרות זולה (סוגה)

## קישורים חיצוניים

* 
קטגוריה:רצועות קומיקס
קושניר

**קושניר** (באוקראינית: Кушнір) הוא שם משפחה שמקורו באוקראינית ומשמעותו פרוון.

קטגוריה:שמות משפחה
דרנתה

**דרנתה** (בהולנדית: ) הוא מחוז בהולנד, הממוקם במזרח המדינה. המחוז גובל במזרח עם גרמניה, בצפון עם חרונינגן, בצפון מערב עם פריסלנד ובדרום מערב עם אוברייסל. בירת המחוז היא אסן והעיר הגדולה ביותר במחוז היא העיר אמן (Emmen).
## גאוגרפיה
במחוז 486,197 תושבים והוא המחוז ה-10 בגודלו מבחינת מספר התושבים בהולנד. שטחו של המחוז עומד על 2,641 קמ"ר, והוא המחוז ה-7 בגודלו בהולנד. צפיפות האוכלוסין במחוז עומדת על 184 איש לקמ"ר, הצפיפות ה-12 בגודלה בהולנד.

לפי נתוני הלשכה המרכזית לסטטיסטיקה של הולנד משנת 2002/2003, ל-49% מאוכלוסיית המחוז אין דת, 36% מהתושבים פרוטסטנטים, 10% קתולים, 2% מוסלמים ו-4% מגדירים את עצמם אחרת.

האזור היה מאוכלס עוד בתקופת פרהיסטוריה. עדות לכך היא ב-53 דולמנים שפזורים בשטח המחוז ונבנו בסביבות שנת 3500 לפני הספירה. השם Drenthe הוזכר לראשונה בשנת 820. בתחילת המאה ה-11 השטח עבר לשליטת בישוף  של אוטרכט.  בשנת 1528 הוא עבר לשליטת קרל החמישי, קיסר האימפריה הרומית הקדושה ששילב אותה בארצות השפלה ההבסבורגיות. כאשר בשנת 1581 הוקמה הרפובליקה ההולנדית דרנתה היה חלק ממנה.

זמן קצר לפני תחילת מלחמת העולם השנייה הממשל הקים באזור מחנה ליהודי גרמניה. לאחר כיבוש הולנד, נאצים הקימו במתחם מחנה מעבר וסטרבורק. אנה פרנק שהתה במחנה ועזבה אותו עם המשלוח האחרון כ-3 בספטמבר 1944. אלברטוס זפאט שהתגורר עם אשתו באחד הכפרים הציל 20 יהודים ועל כך קיבל הכרה כחסיד אומות העולם.

## קישורים חיצוניים

* 

* 

*
קטגוריה:הולנד: מחוזות
נאנט (כדורגל)

[ממוזער|סמל המועדון בשנים [2008–2019]]
**מועדון הכדורגל נאנט** (בצרפתית: **Football Club de Nantes Atlantique**), ובקיצור **נאנט** (בצרפתית: **FC Nantes**), הוא מועדון כדורגל צרפתי מהעיר נאנט שנוסד בשנת 1943. הקבוצה משחקת את משחקי הבית שלה באצטדיון דה לה בוז'ואר בנאנט.
## היסטוריה
המועדון זכה בשמונה אליפויות צרפת ובארבעה גביעי צרפת. באירופה, הישגיו הגדולים ביותר היו הגעה לחצי גמר גביע המחזיקות ב-1980 ולחצי גמר ליגת האלופות ב-1996.

לצד ההצלחות ידע גם המועדון תקופות פחות טובות. בשנת 2007 ירדה נאנט לליגה הצרפתית השנייה אחרי 44 שנים ברציפות בליגה הראשונה. הקבוצה חזרה כעבור עונה לליגה הראשונה אך שוב ירדה בעונה שאחריה לליגה השנייה ורק בשנת 2013 אחרי 4 עונות רצופות בליגה השנייה חזרה נאנט לליגה הראשונה.

המועדון ידוע הודות למחלקת הנוער שלו, שממנה יצאו שחקנים מפורסמים כגון דידייה דשאן, מרסל דסאי, כריסטיאן קארמבו ומיקאל לנדרו.

## סגל הקבוצה
; נכון ל-3 בפברואר 2026

 (בהשאלה מוולפסבורג)
 (בהשאלה משטרסבורג)

 

 (בהשאלה משטורם גראץ)
 

 (בהשאלה מאולימפיאקוס)

 (בהשאלה מלצ'ה)
 

 

 (קפטן)

## תארים
***[[ליגת העל הצרפתית בכדורגל|אליפויות צרפת]] (8)**
** 1965, 1966, 1973, 1977, 1980, 1983, 1995, 2001
***[[הגביע הצרפתי]] (4)**
** 1979, 1999, 2000, 2022
***[[גביע הליגה הצרפתית]] (1)**
** 1965
***[[הסופר-קאפ הצרפתי]] (3)**
** 1965, 1999, 2001

## קישורים חיצוניים

* 

## הערות שוליים

*
נאנט, מועדון הכדורגל
קטגוריה:פיי דה לה לואר: ספורט
קטגוריה:קבוצות כדורגל שהוקמו ב-1943
ספסרטין

שמאל|ממוזער|250px|ספסרטין
**ספסרטין** (בעבר היה מכונה גם **ספסרטיט**) – מינרל נזוסיליקטי השייך לקבוצת הגארנט.

## תכונות
נוסחת המבנה הכימי של ספסרטין טהור היא Mn+23Al2(SiO4)3, אם כי בדרך כלל נוכחים במינרל יסודות נוספים בכמויות קטנות. ספסרטין משתתף בשורות איזומורפיות (מצב בו אטום אחד או יותר במבנה המינרל יכולים להיות מוחלפים על ידי אטומים אחרים מבלי שיחול שינוי במבנה המינרל) עם המינרלים פירופ (Mg3Al2(SiO4)3), ואלמנדין (Fe+23Al2(SiO4)3) הידועים באופן קיבוצי כקבוצת הפיראלספיט (**פיר**ופ, **אל**מנדין, **ספ**סרטין), כשמגנזיום וברזל מחליפים את המנגן במבנה הספסרטין.

אופטית המינרל הוא איזוטרופי, אך למרות זאת יש דגימות בהן המינרל הוא דו-צירי בצורה חריגה. מקדם השבירה הממוצע של הספסרטין הוא 1.8, והנפיצה שלו חלשה. צבעו הנפוץ של הספסרטין הוא אדום עד כתום.

הספסרטין נתגלה לראשונה בשנת 1832 במחצבת זומר (Sommer) שברכס הרי ספסרט (Spessart), סמוך לעיירה הייבאך (Haibach), שבנפת אשפנבורג (Aschaffenburg) במדינת בוואריה שבגרמניה. מקור שם המינרל הוא ברכס ההרים בו נתגלה לראשונה.

## שימושים
השימוש המסחרי הנפוץ ביותר הוא כאבן חן. הקשיות הגבוהה יחסית, והגוונים האדומים שלו הפכו אותו לאבן חן פופולרית, אם כי ספסרטין באיכות של אבן חן הוא נדיר למדי.

## מקור ותפוצה
הספסרטין מופיע בעיקר בפגמטיטים גרניטיים, בגרניט, בריוליט ובסוגי סלע נלווים. כמו גם בסלעים מותמרים בדרגה נמוכה ובינונית כדוגמת פיליט, ובסלעי סקארן וסלעים עשירים במנגן שעברו מטאסומטיזם.

המקורות העיקריים לספסרטין באיכות של אבן חן הם סרי לנקה ומדינת מינאס ז'ראיס ברזיל. ספסרטין בגוון של צהוב תפוז נמצא בטסיליזינה (Tsilaizina) ובאנז'נאבונוניה (Anjanabonoina) שבמדגסקר. ספסרטין בגוון אדום-סגול נמצא בסלעי הריוליט באזור נתרופ (Nathrop) שבמחוז צ'אפי (Chafee) במדינת קולורדו, ובמדינת מיין שבארצות הברית. מקומות נוספים בהם אפשר למצוא ספסרטין כוללים את רכס הרי ספסרט (Spessart), סמוך לעיירה הייבאך (Haibach), שבנפת אשפנבורג (Aschaffenburg) במדינת בוואריה שבגרמניה (שם נמצא המינרל לראשונה); סריפוס שבאיים הקיקלאדיים שביוון; מארינפלוס (Mariefluss) שבנמיביה; ברוקן היל שבמדינת ניו סאות' ויילס באוסטרליה; ובהר סנט-אילר בפרובינציית קוויבק שבקנדה.

בישראל ניתן למצוא ספסרטין (אם כי לא באיכות של אבן חן) באפליטים ובסלעי הגרניט של נחל שלמה באזור אילת.

## קישורים חיצוניים

*אתר WebMineral
*אתר Mindat
*אתר Mineral Galleries
*אתר Minerals Net
*פרויקט rruf
* 

## הערות שוליים

[ימין|ממוזער|250px|גוש ספסרטין מ[הרפובליקה העממית של סין|סין.]]
קטגוריה:גארנט
קטגוריה:נזוסיליקטים
קטגוריה:מינרלים סיליקטיים
קטגוריה:מינרלים
קטגוריה:אבני חן
מדד מחירי תשומות בסלילה

**מדד מחירי תשומות בסלילה** הוא מדד המתפרסם על ידי הלשכה המרכזית לסטטיסטיקה, המהווה אחד מסוגי מדדי המחירים החודשיים, ומחשב על עלות סלילת ואחזקת קטע כביש.

## חישוב המדד
המדד המחושב בטכניקות סטטיסטיות ומיועד למדוד את שינויי המחירים של סל מוצרים ושירותים הדרושים לסלילת ולאחזקת כבישים כגון: מחירי מצע, אספלט, ברזל, שכר עבודה בענף ועוד. המדד נקוב בנקודות המבטאות את היחס במחירי הסל ביחס לתקופת הבסיס, שבה נקבעה רמת המחירים ברמה של 100 נקודות.
סל המוצרים ותקופת הבסיס מוחלפים מדי זמן מה, וזאת בהתאם לשינויים הטכנולוגיים, שינויי התקינה והשינויים בביקוש. תקופת הבסיס הנוכחית היא שנת 2004 ותקופת הבסיס שקדמה לה היא 1992.

המדד מורכב משלושה תתי מדדים: תשומות בכבישים עירוניים, תשומות בכבישים בין עירוניים, ותשומות לסלילת כביש חדש.
המדד משמש בדרך כלל גורמים בענף התשתית, עבודות עפר ופיתוח סביבתי, לצורך הצמדת סכומים בהתקשרות ביניהם.

קטגוריה:מקרו-כלכלה
תשומות בסלילה, מדד
קטגוריה:כלכלת תחבורה בישראל
ליטוריה

**ליטוריה** (שם מדעי: *Litoria*) הוא סוג של צפרדעים ממשפחת האילניתיים, אשר נפוץ באוסטרליה, ארכיפלג ביסמרק, איי שלמה, גינאה החדשה, איי סונדה הקטנים, איי מאלוקו, ובטימור. לעיתים נקרא הסוג "**אילנית אוסטרלו-אסיאתיות**". מספר מאפיינים מייחדים אותן לעומת צפרדעי עצים אחרות - קשתית אופקית, היעדר פיגמנטציה של העפעף ותפוצתן הגאוגרפית. נכון לשנת 2008, קיימים כ-150 מיני ליטוריה.

קיים מגוון רב בתוך הסוג עצמו, בחזות האילניות, בהתנהגותן ובבית הגידול שלהן. "אילנית החנית" (*Litoria microbelos*) היא קטנה ביותר; בעוד שהאילנית הענקית (*Litoria infrafrenata*) יכולה להגיע לגודל של 13.5 ס"מ. המראה, בית הגידול והתנהגות האילניות קשורים בדרך כלל - האילניות הקטנות והכהות חיות בדרך כלל על הקרקע וכמעט שלא מטפסות. לעומת זאת, המינים הגדולים והירוקים יותר חיים על עצים ובדרך כלל יורדים מהם רק על מנת להתרבות.

## מינים

קובץ:Litoria gracilenta 1.jpg|Litoria gracilenta
קובץ:Blue Mountains Tree Frog (Litoria citropa) (8398128404).jpg|Litoria citropa


## קישורים חיצוניים

קטגוריה:בעלי חיים שתוארו ב-1838
קטגוריה:טקסונים שתוארו בידי יוהאן יקוב פון טשודי
קטגוריה:פלודריאדיים
מייזל

**מייזל** (או **מייזיל**; Meisel, Meysl, Mayzel) הוא שם משפחה גרמני יהודי, שייתכן ומבוסס על השם מיכל או מיכאל.

## הערות שוליים

קטגוריה:שמות משפחה אשכנזיים
קטגוריה:שמות משפחה גרמניים
מייקל וודרוף

**[[סר]] מייקל פרנסיס אדיסון וודרוף** (באנגלית: **Sir Michael Francis Addison Woodruff**; 3 באפריל 1911 - 10 במרץ 2001) היה רופא מנתח וחוקר אנגלי הזכור במיוחד בזכות מחקריו בתחום השתלת איברים.

## חייו
וודרוף, יליד לונדון, בילה את שנות נעוריו באוסטרליה, שם סיים לימודי הנדסת חשמל ורפואה. עם סיום לימודיו, זמן קצר לאחר פרוץ מלחמת העולם השנייה, וודרוף הצטרף לחיל הרפואה האוסטרלי. הוא נפל בשבי הכוחות היפניים והוחזק במחנה שבויים. בעודו שבוי הוא פיתח שיטה מקורית להפקת חומרי מזון מפסולת חקלאית, זאת כדי למנוע תת-תזונה בקרב חבריו השבויים.

עם תום המלחמה וודרוף שב לאנגליה והחל בקריירה ארוכה כחוקר רפואי, תוך שהוא משלב את עבודתו המעשית כמנתח עם מחקריו. עיקר עניינו היה בתחום דחיית שתלים ודיכוי המערכת החיסונית. עבודתו בתחומים אלה הביאה אותו, ב-30 באוקטובר 1960, לבצע את ניתוח השתלת הכליה הראשון בבריטניה. בעבור הישגו זה והישגיו המדעיים האחרים הוא נבחר בשנת 1968 כחבר החברה המלכותית ובשנת 1969 העניקה לו מלכת בריטניה תואר אבירות. אף שפרש מעבודתו כמנתח בשנת 1976, הוא המשיך לפעול בקהילה המדעית הבריטית, במחקר בתחום הסרטן ובשרות בוועדות מדעיות שונות. הוא הלך לעולמו בשנת 2001 בגיל 89.

## קישורים חיצוניים

קטגוריה:כירורגים בריטים
קטגוריה:אבירים בריטים
קטגוריה:סגל אוניברסיטת אברדין
קטגוריה:בריטים שנשבו במלחמת העולם השנייה
קטגוריה:סגל אוניברסיטת שפילד
קטגוריה:בריטים שנולדו ב-1911
קטגוריה:אנגלים שנפטרו ב-2001
פיאנאמייל

**פיאנאמייל אואה דונכאדו** (**Fiannamail ua Dúnchado** - פיאנאמייל נכדו של דונכאד) היה מלך דאל ריאטה (בשטחי סקוטלנד ואירלנד של ימינו) בשלהי המאה השמינית. פיאנאמייל נפטר בשנת 700.

פרטים מועטים ידועים על תקופת מלכותו. ב"דברי ימי אלסטר" מצוין כי מלך על ממלכת דאל ריאטה, וכך גם ב"דברי ימי טיגרנאך", אולם שמו של פיאנאמייל אינו מוזכר ב"ספר לנסטר". פיאנאמייל היה נכדו של דונכאדו, וייתכן ששם אביו היה אוסני.

פיאנאמייל מלך שנתיים, והיו לו שני בנים: אינדרכטאך וקונאל, שניהם נהרגו בשנת 741 בקרב פורבורוס על ידי אואנגוס הראשון מלך הפיקטים.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-700
פתיתים

ממוזער|150px|פתיתים בצורות שונות

**פְּתִיתִים** (מכונים גם "**אורז בן-גוריון**" או **קוסקוס ישראלי**; באנגלית: **Israeli couscous**) הם גרגרים העשויים מרכיבים הדומים לפסטה אך בניגוד לפסטה, עוברים תהליך של אפייה. הפתיתים הומצאו בישראל בתקופת הצנע, ונחשבים לאחת התרומות הקולינריות המקוריות של ישראל לעולם. הפתיתים שייכים למשפחת הצורה הקצרה של הפסטה, הכוללת גם את המאכל האשכנזי "פארפלעך", הלבנוני-פלסטיני "", ה"אורזו" האיטלקי, וה"" מסרדיניה.

## היסטוריה
ממוזער|150px|חבילת פתיתים עם הסבר על מקור הפתיתים כ"אורז בן-גוריון"

הפתיתים הומצאו בתקופת הצנע, כאשר היה מחסור באורז, על מנת לספק את צורכי העולים מארצות המזרח, שתזונתם התבססה במידה רבה על אורז וקוסקוס. ראש הממשלה דאז דוד בן-גוריון, ביקש מאויגן פרופר, ממייסדי חברת אסם, לייצר תחליף מבוסס חיטה, אותה קיבל בהנחה מארצות הברית, לאורז. זה החליט להשתמש במאפה המזרח-אירופי פארפלעך, שנהוג בקרב החסידים לאכול בסעודת ליל שבת, ופיתח אותו למוצר תעשייתי הנמכר באופן מוכן לבישול. משום כך, זכה המוצר לכינוי "אורז בן-גוריון". הצורה הראשונה של הפתיתים הייתה צורת אורז, ובהמשך יוצרו צורות נוספות, כגון כדורים קטנים שכונו "קוסקוס" (דורעם), טבעות, כוכבים, צדפים, לבבות ועוד.

## בעולם
מחוץ לישראל משווקים פתיתים כ"קוסקוס ישראלי" ("Israeli couscous"). לפי אחת הגרסאות, כניסת הפתיתים למסעדות ולשווקים בארצות הברית התחילה כאשר השף הניו יורקי, דון פינטבונה, שילב אותם בתפריט ה"מיוחדים" ("Specials") של מסעדתו, לאחר שהתארח בביתה של השפית מיקה שרון, וראה על השולחן סיר עם פתיתים שהכינה לבתה.

## ראו גם
* בורגול

## לקריאה נוספת
* 

## קישורים חיצוניים

* 
* 
* 
* Ben Gurion’s Rice and a Tale of Israeli Invention
* 
** 

## הערות שוליים

קטגוריה:המטבח הישראלי
קטגוריה:פסטה
קטגוריה:ישראל: המצאות